Steven Spielberg

Steven Allan Spielberg (Cincinnati, Ohio, 18 de decembre de 1946)Joseph McBride, Steven Spielberg, ed Faber and Faber, 1997 ISBN 0571191770 p37 es un director, scenarista e productor american, recebèt l'Òrdre de l'Empèri Britanic. La revista Forbes estima la valor neta de Spielberg a 3,1 miliards de dolars[http://www.forbes.com/lists/2007/10/07billionaires_Steven-Spielberg_4XKR.html}Steven Spielberg ranks 287 on The World's Billionaires 2007. En 2006, la revista Premiere lo cita coma la figura mai importanta e influenta de l'industria del cinèma. Lo Time lo classifica coma una de las 100 personas pus importantas del sègle. A la fin del sègle XX, la revista Life lo nomena la persona mai influenta de sa generacion The 50 most influential baby boomers: Top 10.
Dins una carrièra de quaranta ans, los filmes de Spielberg toquèron totes tipes de tèmas e genres. Los primièrs filmes de sciénciaficcion e aventuras, sovent per un public jove, son considerats coma un arquetipe de las superproduccions de Hollywood. Los ans seguents sos filmes abordèron de tèmas coma l'Olocaust, l'esclavatge, la guèrra e lo terrorisme.

Spielberg ganhèt l'Oscar del melhor director en 1993 per La lista de Schindler e en 1998 per Salvar lo soldat Ryan. Tres filmes de Spielberg, Jaws (1975), ET, l'extraterrèstre (1982), e Jurassic Park (1993), batèron los recòrds de dintrada.

﻿Fondador de la societat de produccion Amblin Entertainment e cofondador dels estudios DreamWorks SKG, tanben creèt la Shoah Foundation Institute for Visual History and Education, amb l'objectiu de recolhir los testimònis de totes los subrevivents de la Shoah.

 Biografia 
Spielberg grandissiá dins la banlèga de Haddonfield (Nova Jersey) e Scottsdale (Arizona). Foguèt totjorn enfachinat per l'industria del cinèma e ja mainat faguèt pagar dintradas per sos filmes ostalencs alara que sa sorre vendiá espets de milh. A 12 ans acabèt sa primièra produccion scenarizada e amb actors. Un an aprèp, a l'edat de 13 ans, Spielberg ganhèt un prèmi per un filme de guèrra de 40 minutas que portava lo títol de Escape to Nowhere. En 1963, a 16 ans, sa produccion de 140 minutas nomenada Firelight, que pus tard s'inspirèt per a realizar Close Encounters of the Third Kind (Encontras amb lo tresen tipe), foguèt presentada al teatre e qu'amb ela ganhèt 100 $.

Aprèp que foguèt refusat a las escòlas de cinèma tradicionalas, Spielberg dintrèt a la California State University de Long Beach per estudiar l'anglés. Obtenguèt un Bachelor of Arts en anglés e estudièt lo cinèma.

 Començament de sa carrièra professionala 
Spielberg comencèt de se far remarcar per sas competéncias tecnicas e se fotgèt una reputacion. Dirigiguèt Joan Crawford dins l'episòdi The Eyes de la seria Night Gallery. Foguèt un dels tres episòdis pilòts d'aquela emission fantastica, jos la direccion de Rod Serling. Tanben dirigiguèt de serias nombrosas, subretot lo primièr episòdi de Colombo: Lo libre testimòni.

Produguèt Amblin', un filme de solament 24 minutas que lo faguèt lo director mai jove a obtenir un contracte amb l'estudio mai grand de Hollywood: Universal. Lo filme obtenguèt un prèst de  porgit per un amic. Amblin' ganhèt divèrses prèmis en diferents festivals e foguèt presentat al Festival de Cinèma d'Atlanta en 1969 e signèt un contracte de 7 ans per la division de la television. Aprèp aver passat 4 ans e aver dirigit una granda varietat de programas de television, dirigiguèt un filme a la television plen de suspens e nomenat Duèl, que foguèt aclamat tant per las criticas coma pel public. Finalament lo filme foguèt presentat als cinèmas. 

En 1974, Spielberg optenguèt la realizacion de son primièr long metratge pel cinèma: Sugarland Express. Lo filme tracta d'una istòria vertadièra, conta l'aventura de dos marginalizats (interpretats per Goldie Hawn e William Atherton) e de son ostatge, perseguits per un desplegadament carnavalenc de policièrs e de jornalistas. Lo filme foguèt un fracàs total. 

 Jaws 

Pasmens, la meteissa annada, Spielberg dintrèt efectivament dins l'industria del cinèma amb Jaws. Ne faguent lo director lo mai celèbre e important del monde. Dins los burèls de sos productors de Sugarland Express, Spielberg trobèt un manuscrit portant lo títol de Jaws, que significa «maissa» en anglés. Tornant a l'ostal, devorèt lo libre e decidiguèt de ne far l'adaptacion cinematografica. Malgrat lo fracàs de son fime precedent capitèt a reünir un prèst de dotze milions de dolars. Reüniguèt d'actors pauc coneguts a l'epòca (Robert Shaw, Richard Dreyfuss, Roy Scheider), e lo rodatge poguèt enfin començar. Las anecdòtas de rodatge de Jaws son nombrosas e pauc bendisentas: un rodatge laboriós de cent cinquanta cinc jorns, un dels tres peis-cans mecanics foncionava pas tojorn fòrça ben (es perqué se vei pauc lo terrible animal al començament del filme), los tecnicians voliàn solament que lo projècte s'acabèsse, e lo meteis pels actors, e Spielberg el meteis foguèt descoratjat, los capricis de la meteorologia e de l'ocean emmalissent las causas. A la fin d'aquel rodatge laboriós, la paur de l'aiga qu'aviá Spielberg se transformèt en una fòbia vertadièra. 

Mas contra tota esperança, lo filme obtenguèt un succès superant. De fach, per las primièras projeccions d'un filme, despassèt cent milions de dolars per aténher finalament dos cents seissanta milions. Grand admirador d'Alfred Hitchcock, utilizèt per  Jaws un metòde de presa de vistas creada pel mèstre de Vertigo: lo triple zoom invertit (la camara recuola sus un ralh pendent un rapid zoom endavant).

 Close Encounters of the Third Kind 
Aprèp lo succès de Jaws, Spielberg se lancèt dins un autre grand projècte, que somiava de realizar dempuèi longtemps. Se tracta d'una istòria d'extraterrèstres pacifics que desembarcan sus la Tèrra, per encontrar l'Òme. En 1977 dirigiguèt doncas Encontres de la tresena fasa, filme per que obtenguèt una nominacion a l'Oscar coma melhor director. Lo filme surfís sus l'onda de Star Wars, l'òbra es un succès comercial, lo public s'atropèla per veire aquel novèl filme de sciènciaficcion. Las interpretacions de Richard Dreyfuss e de François Truffaut, del qual Spielberg es admirador, venguèron culte.

Malgrat sos primièrs succèsses, Spielberg faguèt un fracas amb 1941, una comèdia sus la Segonda Guèrra Mondiala. Aprèp aquò se jonguèt amb son amic George Lucas per rodar Raiders of the Lost Ark (los cercaires de l'arca perdida), amb lo personatge de Indiana Jones jogat per Harrison Ford. Lo filme li donèt una autra nominacion a l'Oscar coma melhor director. 

Tornant cap a la sciénciaficcion e l'exploracion de vida extratèrrestra, Spielberg dirigiguèt en 1982 ET, l'extratèrrestre, venguèt lo filme amb mai d'intrada del moment e un classic del cinèma, obtenguèt lo prèmi de la National Society of Film Critics coma melhor director e tanben de Los Angeles Film Critics Association Awards coma melhor director e melhor filme.

Primièrs filmes dramatics
Aprèp aver dirigit las seguidas d'Indiana Jones (Indiana Jones e lo temple maudit i Indiana Jones e la darrièra crosada), Spielberg dirigiguèt La color porpra en 1985 en responsa a aqueles que pensavan que poiriá pas dirigir un drama, filme ont comença la carrièra d'Oprah Winfrey. Malgrat que foguèt pas un succès comercial, recebèt 11 nominacions als Oscar e obtenguèt lo prestigiós prèmi Irving G. Thalberg en 1987 e lo prèmi Directors Guild of America. 

En 1987 rodèt L'Empèri del Sol, Always (Per totjorn) en 1989, e Hook (Capitan Gafet) en 1991, totes aqueles filmes sens grand succès. 

En 1993 Spielberg suspren lo monde amb Jurassic Park, una istòria de dinosaures creats per manipulacion genetica, e amb un filme en omenatge a Oskar Schindler, La lista de Schindler. Amb la primièra ganhèt 100 milions de dolars en solament nòu jorns, amb la segonda obtenguèt l'Oscar del melhor filme e del melhor director. 

En 1997 Spielberg tornèt la segonda partida de Jurassic Park, Lo monde perdut: Jurassic Park, e tanben dirigiguèt Amistad, per que recebèt una nominacion al Glòbe d'Aur pel melhor director. 

En 1998, dirigiguèt Saving Private Ryan, un drama jogat per Tom Hanks e Matt Damon, e lausat per sos imatges realistas del prat batalhièr. Recebèt un autre Oscar coma melhor director. 

En 2001 dirigiguèt Artificial Intelligence: AI, amb Jude Law e Haley Joel Osment, filme basat sus la possibilitat que los robòts pòscan èsser tan reals que poirián aver la capacitat de ressentir coma los umans. En 2002 salguèt Minority Report, amb Tom Cruise, un autre filme ont se mescla la tecnologia del futur e la fantasia, ont la polícia pòt arrestar las personas abans que cometan los crimes. 

En 2002 dirigiguèt Catch Me if You Can, amb Leonardo DiCaprio e Tom Hanks, basada sus l'istòria vertadièra d'un òme que frauda e engana totes amb divèrsas personalitats.

En 2005, Spielberg totjorn tan prolific rodèt l'adaptacion de La guèrra dels mondes, òbra de H. G. Wells, amb Tom Cruise coma personatge principal, e Dakota Fanning coma sa filha. Lo filme faguèt miranda. 

Lo 23 de decembre de 2005 del meteis an, rodèt son filme pus ambiciós, Munich, relata las accions d'un dels escadrons de la mòrt enviats pel govèrn d'Israelian per venjar los assassinats dels atlètas olimpics en 1972. Malgrat sas originas josievas, lo director temptèt de mantenir la neutralitat. Aquela decision li valguèt de criticas de la Comunitat Josieva dels Estats Units d'America. Eric Bana ten lo ròtle principal d'Avner, lo cap de l'escadron de la mòrt, e per Daniel Craig, que joguèt James Bond. Per aquel filme, foguèt nomenat al prèmi Glòbe d'Aur e de l'Acadèmia de Hollywood, al Oscar, coma melhor director; sens pasmens capitar.

 Produccions 
Spielberg prodiguèt Poltergeist, Retorn cap al futur, The Flintstones, Casper, Men in Black, Deep Impact, per las mai conegudas. 

Tanben produguèt de filmes d'animacion coma Tiny Toon Adventures e Animaniacs. 

En mai de fondar sa pròpria productora (Amblin Entertainment), Spielberg fondèt DreamWorks SKG amb Jeffrey Katzenberg e David Geffen en 1994. Aquel estudio es responsable dels filmes coma American Beauty, Gladiator, Cast Away, Memòrias d'una geisha e lo fime d'animacion per ordenador Shrek, e mai. 

Spielberg es tanben reconegut per sas accions de caritat per las organizacions de la Segonda Guèrra Mondiala e la Righteous Persons Foundation (que regropa divèrses projèctes josieus, especialament d'organizacions en memòria de l'Olocaust). Tanben fa partida de la Junta de Conselhièrs de l'Escola de Cinèma-Television de la Califòrnia State University. 

Steven Spielberg es maridat amb l'actritz Cate Capshaw, que coneguèt pendent las audicions pel filme Indiana Jones e lo temple maudit.

 Filmografia
 1959 - The Last Gun, direccion e montatge
 1961:
 Escape to Nowhere, direccion, scenario e montatge
 Battle Squad, direccion, scenario e montatge
 1964 - Firelight, direccion, scenario e montatge
 1967 Slipstream, inacabada, direccion e scenarioEvery Steven Spielberg Movie Ranked from Worst to Best
 1969: 
 Amblin', direccion, scenario e montatge
 Night Gallery, fragment Eyes
 1971:
 Murder by the Book, episòdi de la seria de TV Colombo
 Duel, direccion
 1972 - Something Evil, direccion e distribucion
 1973: 
 Ace Eli and Rodger of the Skies, scenario
 Savage, direccion e montatge
 1974 - The Sugarland Express, direccion e scenario
 1975 - Jaws, direccion e distribucion (vòte)
 1977 - Close Encounters of the Third Kind (Encontra amb lo tresen tipe), direccion e scenario
 1978 - I Wanna Hold Your Hands, produccion
 1979 - 1941, direccion
 1980:
 Used Cars, produccion 
 The Blues Brothers, distribucion 
 1981
 Continental Divide, produccion
 Raiders of the Lost Ark, (A la recèrca de l'arca perduda) direccion
1982:
 E.T. The Extra-Terrestrial, (ET, l'extraterrèstre), direccion
 Poltergeist, direccion (pas mencionat dins los crèdits), produccion, scenario e montatge
 1983 - Twilight Zone: The Movie, segonda istòria, direccion e produccion
 1984:
 Gremlins, produccion e distribucion
 Indiana Jones e lo temple maudit (Indiana Jones and the Temple of Doom), direccion e distribucion
 1985:
 The Goonies, produccion, scenario e montatge
 Retorn cap al futur (Back to the Future), produccion
 Amazing Stories, seria de TV, fins a 1987, produccion
 Lo jove Sherlock Holmes (Young Sherlock Holmes), produccion
 La color porpra (The Color Purple), direccion e produccion 
 1986:
 The Money Pit, produccion
 An American Tail, produccion
 1987:
 Harry e los Hendersons (Harry and the Hendersons), produccion
 Innerspace, produccion 
 Three O'Clock High, produccion 
 Batteries not Included, produccion 
 L'Emperi del Solelh (Empire of the Sun), direccion e produccion 
 1988:
 Who Framed Roger Rabbit?, produccion 
 The Land Before Time, produccion
 1989:
 Tummy Trouble, cort, produccion 
 Dad, produccion
 Retorn cap al futur 2 (Back to the Future Part II), produccion 
 Indiana Jones a l'ultima crosada (Indiana Jones and the Last Crusade)
 Always, direccion e produccion 
 1990:
 Joe contra lo volcan (Joe Versus the Volcano), produccion 
 Yume, produccion 
 Retorn cap al futur 3 (Back to the Future Part III), produccion 
 Roller Coaster Rabbit, cort, produccion 
 Gremlins 2: La novèla generacion (Gremlins 2: The New Batch), produccion
 Aracnofobia (Arachnophobia), produccion 
 Tiny Toon Adventures, seria de TV, fins a 1992, produccion
 1991:
 An American Tail: Fievel Goes West, produccion 
 A Wish for Things That Work, sèrie de TV, produccion 
 Hook, direccion
 1992:
 It's A Wonderful Tiny Toons Christmas Special, produccion 
 Tiny Toon Adventures: How I Spent My Vacation, produccion 
 The Plucky Duck Show, seria de TV, produccion 
 1993:
 Trail Mix-Up, cort, produccion 
 Class of '61, produccion 
 Animaniacs, seria de TV, fins a 1998, produccion e scenario
 Family Dog, seria de TV, produccion
 Seaquest DSV, seria de TV, fins a 1995, produccion 
 We're Back! A Dinosaur's Story, productor
 Jurassic Park, direccion e produccion
 La lista de Schindler (Schindler's List), direccion e produccion 
 1994:
 Tiny Toon Adventures: Spring Break Special, produccion 
 Els Picapedra (The Flintstones), produccion 
 Yakko's World: An Animaniacs Singalong, produccion 
 Tiny Toons Spring Break, produccion 
 I'm Mad, produccion 
 ER, seria de TV, produccion 
 1995:
 Casper, produccion 
 Pinky and the Brain, seria de TV, fins a 1998, produccion 
 Freakazoid!, serie de TV, fins a 1997, produccion 
 Balto, produccion 
 Tiny Toon Adventures: Night Ghoulery, produccion 
 A Pinky & the Brain Christmas Special, produccion 
 The Dig, scenario
 Your Studio and You, distribucion
 1996:
 Survivors of the Holocaust, documentari per la a TV, produccion
 High Incident, seria de TV, fins a 1997, produccion 
 Twister, produccion 
 The Best of Roger Rabbit, produccion 
 1997:
 Men in Black, produccion 
 The Lost Children of Berlin, produccion 
 El monde perdut: Parc Juràssic (The Lost World: Jurassic Park), direccion e distribucion
 Amistad, direccion e produccion 
 1998:
 Deep Impact, produccion 
 The Mask of Zorro, produccion 
 The Last Days, documentari, produccion
 Toonsylvania, seria de TV, fins a 2000, produccion 
 Pinky, Elmyra & the Brain, seria de TV, produccion 
 Saving Private Ryan, direccion e produccion 
 1999:
 The Haunting, produccion 
 The Unfinished Journey, cort documentari
 2000:
 A Holocaust Szemei, documentari, produccion 
 Shooting War, produccion e montatge
 2001:
 Semper Fi, produccion 
 Shrek, produccion 
 Evolucion (Evolution), produccion 
 Parc Jurassic III, Jurassic Park III, produccion 
 Band of Brothers, mini seria de TV, produccion 
 We Stand Alone Together, documentari, produccion 
 Vanilla Sky, distribucion
 Artificial Intelligence: A.I., direccion, produccion e scenario.
 2002:
 Broken Silence, mini seria documentària de TV, produccion 
 Price for Peace, documentari, produccion
 Men in Black II, produccion 
 Taken, mini seria de TV, produccion 
 Minority Report, direccion
 Catch Me if You Can, direccion e produccion 
 2003 - Burma Bridge Busters, documentari, produccion 
 2004:
 Voices from the List, documentari, produccion 
 The Terminal, direccion e produccion 
 2005: 
 La guèrra dels mondes (War of the Worlds), direccion
 Munich direccion e produccion 
 Memòrias d'una geisha (Memoirs of a Geisha), produccion 
 2006:
 Monster House, produccion 
 Flags of Our Fathers, produccion 
 Cartes des d'Iwo Jima, produccion 
 2007:
 Transformers, produccion 
 On The Lot, programa de TV per cineastas, produccion
 2008:
 Indiana Jones e lo reialme del crane de cristal]] (Indiana Jones and the Kingdom of the Crystal Skull), direccion
 Eagle Eye produccion 
 2009:
 The Trial of the Chicago 7, produccion
 Transformers: Revenge of the Fallen, produccion
 2011:
 Lincoln, produccion
 When Worlds Collide, produccion
 Jurassic Park IV, produccion
 The Adventures of Tintin: Secret of the Unicorn, direccion e produccion
 Interstellar, produccion
 Old Boy, produccion

 Prèmis 
 Oscars 

 An  Categoria  filme  Resultat2006Oscar del melhor filmeLetters from Iwo JimaCandidat2005Oscar del melhor filmeMunichCandidat2005Oscar del melhor directorMunichCandidat1998Oscar del melhor filmeSaving Private RyanCandidat1998Oscar del melhor directorSaving Private RyanGanhant1993Oscar del melhor filmeLa lista de SchindlerGanhant1993Oscar del melhor directorLa lista de SchindlerGanhant1985Oscar del melhor filmeLa color porpraCandidat1982Oscar del melhor filmeET, l'extraterrèstreCandidat1982Oscar del melhor directorET, l'extraterrèstreCandidat1981Oscar del melhor directorLo aventurièrs de l'arca perdudaCandidat1977Oscar del melhor directorEncontres del tresen tipeCandidat

 Glòbes d'Aur 

 An  Categoria  filme  Resultat2005Glòbes d'Aur pel melhor directorMunichCandidat2001Glòbes d'Aur pel melhor directorArtificial Intelligence: A.I.Candidat1998Glòbes d'Aur pel melhor directorSaving Private RyanGanhant1997Glòbes d'Aur pel melhor directorAmistadCandidat1993Glòbes d'Aur pel melhor directorLa lista de SchindlerGanhant1985Glòbes d'Aur pel melhor directorLa color porpraCandidat1982Glòbes d'Aur pel melhor directorET, l'extraterrestreCandidat1981Glòbes d'Aur pel melhor directorLos aventurièrs de l'arca perdudaCandidat1977Glòbes d'Aur pel melhor directorEncontres del tresen tipeCandidat1975Glòbes d'Aur pel melhor directorJawsCandidat

 Referéncias 

 Ligams extèrnes 

 Senses of cinema: Steven Spielberg
 Steven Spielberg Bibliography (via UC Berkeley)
 Web oficial de Dreamworks
 Survivors of the Shoah Visual History Foundation (founded by Spielberg)
 Time'' 100: Steven Spielberg
 They Shoot Pictures, Don't They?
 Spielberg at 60 - Empire
 Fansite and forum "Playmountain", the successor of "Spielbergfilms"

Categoria:Naissença en Ohio
Categoria:Naissença en 1946